ไปว่ายน้ำกับฉลามวาฬกันไหม? Philippine Airlines เปิดเที่ยวบินตรง กรุงเทพฯ-เซบู สายการบินเดียวในไทย
ข่าวดีสำหรับคนที่วางแผนจะไปเที่ยวเซบู (Cebu) ประเทศฟิลิปปินส์ หรือกำลังมองหาที่เที่ยวแต่ไม่รู้จะไปไหน THE STANDARD ชวนคุณแพ็กกระเป๋าไปดำน้ำกับฉลามวาฬที่เซบูกันดีกว่า เพราะตอนนี้สายการบิน Philippine Airlines เปิดให้บริการเที่ยวบินตรง กรุงเทพฯ-เซบู-กรุงเทพฯ แล้ว ไม่ต้องบินไปลงมะนิลาต่อเครื่องให้เมื่อย โดยใช้เวลาบินรวมเพียง 3 ชั่วโมง 45 นาทีเส้นทางกรุงเทพฯ-เซบู-กรุงเทพฯ จะเปิดให้บริการแบบ Full Service ฟรีสัมภาระและอาหารหลากหลายเมนู ผ่านเครื่องบิน Airbus รุ่น A320 ขนาด 156 ที่นั่ง มีทั้งชั้นประหยัดและธุรกิจ ทำการบินเป็นประจำไป-กลับ 6 วันต่อสัปดาห์ ขาออกบินทุกวันพุธ ศุกร์ และอาทิตย์ เวลา 01.30 น. โดยจะถึงสนามบินนานาชาติเซบู 06.05 น. ขากลับ ทุกวันอังคาร พฤหัส เสาร์ เวลา 21.25 น. ถึงประเทศไทยเวลา 00.10 น. เท่ากับว่ามีเวลาเที่ยวถึง 4 วันเต็มๆ ถ้าออกเดินทางวันพุธกลับวันเสาร์ เซบู เป็นเมืองที่มีเศรษฐกิจขนาดใหญ่เป็นอันดับ 2 ของประเทศ ได้รับการขนานนามว่า The Queen City of the South ขึ้นชื่อว่ามีหาดทรายขาว ทะเลสวย และยังเป็นที่อยู่ของฉลามวาฬนับร้อยตัว ราคาเริ่มต้นอยู่ที่ 8000-10000 บาท ถือว่ากำลังพอดีสำหรับ Full Service หากสนใจแวะไปดูรายละเอียดเพิ่มเติมได้ที่ www.philippineairlines.comPhoto: shutterstock
สายการบิน Philippine Airlines เปิดให้บริการเที่ยวบินตรง กรุงเทพฯ-เซบู-กรุงเทพฯ แล้ว ไม่ต้องบินไปลงมะนิลาต่อเครื่องให้เมื่อย โดยใช้เวลาบินรวมเพียง 3 ชั่วโมง 45 นาที